SOLAR ร่วง 6% รับข่าวจ่อเพิ่มทุน 163.24 ล้านหุ้น ขาย PO-PP-RO
SOLAR ร่วง 6% รับข่าวจ่อเพิ่มทุน 163.24 ล้านหุ้น ขาย PO-PP-RO โดยล่าสุด ณ เวลา 10.48 น. อยู่ที่ระดับ 3.04 บาท ลดลง 0.18 บาท หรือ 5.59% สูงสุดที่ระดับ 3.24 บาท ต่ำสุดที่ระดับ 2.98 บาท มูลค่าการซื้อขาย 9.73 ล้านบาท
16 มี.ค. 2561

ผู้สื่อข่าวรายงานว่า ราคาหุ้น บริษัท โซลาร์ตรอน จำกัด (มหาชน) หรือ SOLAR ณ เวลา 10.48 น. อยู่ที่ระดับ 3.04 บาท ลดลง 0.18 บาท หรือ 5.59% สูงสุดที่ระดับ 3.24 บาท ต่ำสุดที่ระดับ 2.98 บาท มูลค่าการซื้อขาย 9.73 ล้านบาท

โดยราคาหุ้นปรับตัวลดลงในวันนี้ (16 มี.ค.61) หลังบริษัทเปิดเผยว่า ที่ประชุมคณะกรรมการบริษัทวานนี้ (15 มี.ค.) อนุมัติการเพิ่มทุนจดทะเบียนแบบมอบอำนาจทั่วไป (General Manadate) จำนวน 326.47 ล้านหุ้น พาร์หุ้นละ 1 บาท จัดสรรไม่เกิน 163.24 ล้านหุ้น เสนอขายให้แก่ผู้ถือหุ้นเดิมของบริษัทตามสัดส่วนการถือหุ้น (RO) ,ไม่เกิน 108.82 ล้านหุ้น เสนอขายประชาชนทั่วไป (PO) และไม่เกิน 54.41 ล้านหุ้น เสนอขายให้แก่บุคคลในวงจำกัด (PP)
ทั้งนี้ ภายหลังการเพิ่นทุนจะทำให้บริษัทมีทุนจดทะเบียนเพิ่มเป็น 870.6 ล้านบาท จากเดิมที่ 544.12 ล้านบาท โดยเตรียมนำเรื่องเพิ่มทุนดังกล่าวเสนอต่อที่ประชุมใหญ่สามัญผู้ถือหุ้นประจำปี 2561 ในวันที่ 30 เม.ย.นี้